To nordjyder er sendt til observationer for røgforgiftning efter brand i et parcelhus i Hune.

Klokken kvart i fem lød alarmen. Et parcelhus på Skolevangen i Hune var brudt ud i flammer. Jammerbugt Beredskab var hurtigt ude og fik stoppet branden før den bredte sig videre fra det værelse, hvor branden opstod. - To personer fra huset er kørt til observation for røgforgiftning, men jeg tror nu, at de er ok, siger indsatslederen ved Jammerbugt Beredskab. Årsagen til branden er endnu ukendt og beredskabet har det under kontrol igen.